CELEX: 62020CN0534
Language: ro
Date: 2020-10-21 00:00:00
Title: Cauza C-534/20: Cerere de decizie preliminară introdusă de Bundesarbeitsgericht (Germania) la 21 octombrie 2020 – Leistritz AG/LH

25.1.2021   
            
            
               RO
            
            
               Jurnalul Oficial al Uniunii Europene
            
            
               C 28/22
            
         
      Cerere de decizie preliminară introdusă de Bundesarbeitsgericht (Germania) la 21 octombrie 2020 – Leistritz AG/LH
      (Cauza C-534/20)
      (2021/C 28/34)
      Limba de procedură: germana
      
         Instanța de trimitere
      
      Bundesarbeitsgericht
      
         Părțile din procedura principală
      
      
         Reclamantă: Leistritz AG
      
         Pârâtă: LH
      
         Întrebările preliminare
      
      
                  1)
               
               
                  Articolul 38 alineatul (3) a doua teză din Regulamentul (UE) 2016/679 (1) (denumit în continuare „Regulamentul general privind protecția datelor”) trebuie să fie interpretat în sensul că se opune unei dispoziții de drept național precum în speță articolul 38 alineatele (1) și (2) coroborat cu articolul 6 alineatul (4) a doua teză din Bundesdatenschutzgesetz (Legea federală privind protecția datelor, denumită în continuare „BDSG”), care interzice concedierea cu preaviz a responsabilului cu protecția datelor de către operator, care este angajatorul său, indiferent dacă aceasta intervine ca urmare a îndeplinirii sarcinilor sale?
                  În cazul unui răspuns afirmativ la prima întrebare:
               
            
                  2)
               
               
                  Articolul 38 alineatul (3) a doua teză din Regulamentul general privind protecția datelor se opune unei asemenea dispoziții de drept național și atunci când desemnarea responsabilului cu protecția datelor nu este obligatorie în temeiul articolului 37 alineatul (1) din Regulamentul general privind protecția datelor, ci numai în temeiul dreptului statului membru?
                  În cazul unui răspuns afirmativ la prima întrebare:
               
            
                  3)
               
               
                  Articolul 38 alineatul (3) a doua teză din Regulamentul general privind protecția datelor, în special în măsura în care vizează responsabilul cu protecția datelor care are un contract de muncă cu operatorul, are un temei juridic suficient?
               
            
         (1)  Regulamentul (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor) (JO 2016, L 119, p. 1).